Илтабан

**Илтабан** () — Башҡортостан Республикаһының Учалы районындағы татар ауылы. 2010 йылдың 14 октябренә халыҡ һаны 480 кеше булған.
ОКАТО коды — 80253845003.

## Тарихы
Илтабан ауылына 1736 йылдың 11 февраль указына ярашлы, Себер даруғаһы Ҡаратабын улусы аҫаба башҡорттары ерҙәрендә типтәрҙәр нигеҙ һалған. Бында 1735—1740, 1755 йылдарҙағы ихтилалдарға ҡаршы сығыусы старшина Илтабан Степанов төпләнә. Уның командаһының һәм үҙенең сығышы тураһында Башҡортостан халыҡтарына үҙенең саҡырыуы менән билдәле булған Батырша Ғәлиев Петербургтағы Шлиссельбург ҡәлғәһенән былай тип яҙған: «Старшина Илтабан үҙенең командаһы менән, ислам динен ҡалдырып, урыҫ диненә күсергә, йәки боронғо бабаһының диненә — сыуаш диненә йәғни мәжүсилеккә ҡайтырға тейешлеге тураһында указ иғлан ителә». Был яҙмаһынан уның командаһынан күп кешеләрҙең сыуаш сығышлы икәнен белергә мөмкин. Батырша Илтабанды һәм уның кешеләрен белгән, Илтабан командаһындағы Әбдекәй Биктимеров уның уҡыусыһы булған.
V рәүиз ваҡытында ауылда 230 кеше йәшәгән 35 хужалыҡ асыҡланған. X рәүиз осоронда 53 йортта 672 кеше иҫәпләнгән.

1900 йылда мәсет һәм һыу тирмәне теркәлгән. 1920 йылда 204 йортта 1053 кеше йәшәгән. Мәсет янында мәктәп булған. Игенселек, малсылыҡ менән шөғөлләнгәндәр.

## Хәҙерге осор
Илтабан ауылы Ҡунаҡбай ауыл Советына ҡарай. Ауылда балалар баҡсаһы, фельдшер‑акушерлыҡ пункты, мәҙәниәт йорто, китапхана бар

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт — башҡорттар (96 %).

## Ревизия материалдары
1811 йылда
Илтабан ауылында ла рәүиз (ревизия) үткәрелә һәм уның материалдары Башҡортостандың Милли архивында һаҡлана.

## Географик урыны
Район үҙәгенән төньяҡ-көнбайышҡа һәм Учалы тимер юл станцияһынан көньяҡ-көнбайышҡа табан 14 км алыҫлыҡта Илтабан һыуһаҡлағысы эргәһендә урынлашҡан.
* Район үҙәгенә тиклем (Учалы): 10 км
* Ауыл Советы үҙәгенә тиклем (Ҡунаҡбай): 2 км
* Яҡындағы тимер юл станцияһы (Учалы): 14 км.

## Билдәле шәхестәре
* Гәрәева Гөлфирә Ниғәмәтйән ҡыҙы (25.10.1960), ғалим-әҙәбиәт белгесе. 1995 йылдан Башҡорт дәүләт университеты уҡытыусыһы. 2014 йылдан Башҡортостан Республикаһы Яҙыусылар союзы ағзаһы. Филология фәндәре докторы (2011), профессор (2012). Башҡортостан Республикаһының атҡаҙанған мәғариф хеҙмәткәре (2007).
* Моратова Гөлдәр Сабит ҡыҙы (20.03.1951), дәүләт һәм мәҙәниәт өлкәһе эшмәкәре. Башҡортостан Республикаһының Милли әҙәбиәт музейы директоры. 1995—2001 йылдарҙа Башҡортостан Республикаһының мәҙәниәт министры урынбаҫары. Башҡортостан Республикаһының атҡаҙанған мәҙәниәт хеҙмәткәре. Салауат Юлаев ордены кавалеры (2021).

## Урамдар

* Аҡман урамы ()
* Аҡташ урамы ()
* Ҡайын урамы ()
* Күк сәскә урамы ()
* Тау тыҡрығы ()
* Балалар баҡсаһы урамы ()
* Күл арты урамы ()
* Йәщел урам ()
* Зәбир тыҡрығы ()
* Кедр урамы ()
* Клуб урамы ()
* Ҡыҙылташ тыҡрығы ()
* Йәштәр тыҡрығы ()
* Күл тыҡрығы ()
* Салауат Юлаев урамы ()
* Ҡарағай урамы ()
* Урал урамы ()
* Үҙәк урам ()
* Шоссе урамы урамы ()
* Яйыҡ урамы ()

## Иҫкәрмәләр

## Әҙәбиәт
* Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7. 
* 

## Һылтанмалар
* 
* 
* 1811 йылғы ревизия материалдары